open-index/open-wikipedia-markdown huggingface dataset:
Zhang Guowei

**Zhang Guowei** (, s. 4. kesäkuuta 1991 Binzhou) on kiinalainen korkeushyppääjä. 200 senttimetriä pitkä Zhang edustaa Weihai Sports Academyä.

Daegun MM-kisoissa 2011 Zhang oli kymmenes. Vuonna 2012 hän oli Istanbulin sisäratojen MM-kisoissa neljäs ja karsiutui Lontoon olympialaisissa loppukilpailusta. Moskovan MM-kisoissa 2013 Zhang oli yhdeksäs.

Vuonna 2014 Zhang oli Sopotin sisäratojen MM-kisoissa seitsemäs. Saman vuoden Incheonin Aasian kisoissa hän voitti hopeaa tuloksella 233 cm. Pekingin MM-kisoissa 2015 Zhang saavutti hopeaa tuloksella 233.

Zhang sijoittui kuudenneksi Portlandin sisäratojen MM-kilpailuissa 2016. Hän karsiutui loppukilpailusta Rio de Janeiron olympialaisissa 2016 ja Lontoon MM-kisoissa 2017.

Zhangilla on hallussaan Kiinan sisäratojen ennätys 233 cm.

## Ennätykset
**Ulkoradoilla**
* korkeushyppy: 238 cm (Eugene 2015)

**Sisäradoilla**
* korkeushyppy: 233 cm (Peking 2014, **NR**)

Lähde

## Lähteet
Jason Morgan

**Jason Morgan** (s. 6. lokakuuta 1982 Kingston) on jamaikalainen kiekonheittäjä.

Morgan oli mukana vuoden 2012 kesäolympialaisissa Lontoossa, jossa hän jäi karsintaan. MM-kilpailuissa Morgan on ollut mukana kahdesti, jääden molemmilla kerroilla niin ikään karsintaan. Vuoden 2014 Kansainyhteisön kisoista hän saavutti pronssia tuloksella 62,34 m. Keski-Amerikan ja Karibian mestaruuskilpailuista Morganilla on yksi kulta, yksi hopea ja yksi pronssi.

## Henkilökohtaiset ennätykset
* kiekonheitto: 68,19 (Pearl 2015)

## Lähteet
Rigmor

**Rigmor** on naisen etunimi, jonka alkuperästä on erilaisia käsityksiä. Se voi perustua sanoihin *rig* (rikas) ja *mor* (äiti). Toisaalta on esitetty, että nimi olisi tanskalaistunut muoto saksalaisesta nimestä Rikmod, jonka alkuosa tarkoittaa mahtavaa ja loppuosa mieltä. On myös arveltu Rigmorin liittyvän saksalaiseen miehennimeen Richmar. Tällöin nimen merkitys olisi *kuuluisa, loistava hallitsija*. Tämä voisi olla nimen sisältö myös, jos pitää paikkansa arvelu, jonka mukaan nimi on kelttiläistä alkuperää. Rigmor on välittynyt tanskalaisilta ruotsalaisille ja sitä kautta Suomen ruotsinkielisten käyttöön. Vuoden 2019 loppuun mennessä nimi on Suomessa Digi- ja väestötietoviraston tietojen mukaan annettu hieman alle 200 henkilölle. Rigmorin nimipäivä on Suomen ruotsinkielisessä nimipäiväkalenterissa 8. helmikuuta.

## Tunnettuja Rigmoreja

* Rigmor Aasrud (s. 1960), norjalainen työväenpuolueen poliitikko ja ministeri

## Lähteet
Jäädyke

**Jäädyke** (myös **parfee** tai **parfait**) on kermasta, keltuaisesta, sokerista ja makuaineista valmistettu jälkiruoka, joka on tavallisesti jäädytetty korkeassa vuoassa. Se eroaa rakenteeltaan jäätelöstä, sillä jäädyke jäädytetään pakastimessa, jäätelö vatkaamalla. Tosin joskus jäädykekin saatetaan käsittää kermajäätelöksi. Kuitenkin jäätelö on aina tehty jäätelökoneella ja jäädyke sen sijaan sähkövatkaimella tai yleiskoneella. Jäädykkeitä tarjoillaan juhlapöydissäkin, myös joulun aikana. Jäädykkeisiin käytetään joskus halvaa tai mascarponejuustoa. Jäädykkeisiin käytettyjä aineksia ovat myös maitorahka ja soseutetut marjat. Jäädykkeestä voidaan tehdä kakku, jossa pohjana voi olla vaikka marenkipohja. Jäädykekakku voi olla myös hyydykettä.

## Lähteet
Henri Niemistö

**Henri Pertti Mikael Niemistö** (s. 4. huhtikuuta 1996 Helsinki) on suomalainen koripalloilija. Heittävänä takamiehenä tai pienenä laitahyökkääjänä pelaava Niemistö on Torpan Poikien kasvatti.

## Pelaajaura

Niemistö debytoi Korisliigassa kevätkaudella 2014 oltuaan syyskauden loukkaantuneena. Hän pelasi Hongassa kauden 2014–2015 loppuun. Kauden 2014–2015 jälkeen Tapiolan Hongan edustusjoukkue ajautui pahoihin talousvaikeuksiin ja luopui sarjapaikastaan Korisliigassa. Heinäkuussa Niemistö siirtyi Loimaalle. Hän pelasi kauden aikana yhteistyösopimuksen turvin myös M1DA:ta Forssan Koripojissa ja kärsi pienistä loukkaantumisista. Toukokuussa 2016 Niemistö siirtyi yksivuotisella sopimuksella Salon Vilppaaseen.

### Maajoukkue

Niemistö pelasi B- ja A-nuorten sekä alle 20-vuotiaiden maajoukkueissa.

## Pelityyli ja ominaisuudet

Valmentaja Pekka Salminen kuvaili Niemistöä yhdeksi ikäluokkansa kovimmista korintekijöistä. Hänen urheilullista liikkumistaan kentällä on kehuttu.

## Yksityiselämä

Niemistö kirjoitti ylioppilaaksi Mäkelänrinteen lukiosta keväällä 2015. Hän aloitti varusmiespalveluksen Urheilukoulussa talvilajien saapumiserässä III/16 huhtikuussa 2016.

Niemistön vanhemmat Kari Niemistö ja Leena Niemistö ovat tunnettuja suursijoittajia. Henri Niemistöllä on kaksi veljeä.

## Lähteet
* Henri Niemistö  Suomen Koripalloliitto

### Viitteet

## Aiheesta muualla
* Henri Niemisto basketball profile eurobasket.com
Karasjärvi

**Karasjärvi** () on entinen kylä Karjalan tasavallan Karhumäen piirin Suurlahden kunnassa Venäjällä. Se sijaitsi samannimisen pienen järven rannalla 20 kilometriä Suurlahdesta luoteeseen.

Karasjärven pogosta kuului 1900-luvun alussa Suurlahden volostiin ja kyläkuntaan. Vuonna 1905 siellä oli 30 taloa, koulu ja 203 asukasta. Neuvostoaikana perustettiin Äänisentauksen piiriin kuulunut Karasjärven kyläneuvosto, jonka keskuspaikkana toimi Seletskojen kylä. Vuonna 1933 kyläneuvoston kymmenessä asutuksessa oli 700 asukasta, jotka olivat kaikki venäläisiä. Toisen maailmansodan jälkeen Karasjärvi kuului Lammasojan kyläneuvostoon.

Nykyään Karasjärven tienoilla on kaksi puutarhapalsta- ja huvila-aluetta. Autioksi jääneessä Seletskojen kylässä sijaitsee vuonna 1753 rakennettu ja vuonna 1992 restaroitu Demetrios Tessalonikilaisen tsasouna, joka on valtakunnallinen suojelukohde.

## Lähteet
Pesäpallon maailmancup 2015

**Kahdeksas Pesäpallon maailmancup** järjestettiin Sveitsissä 2015. Mukana oli 8 joukkuetta neljästä eri maasta.

## Tulokset
### Miehet
#### Alkusarja

#### Mitaliottelut
**Pronssiottelu**

**Loppuottelu**

### Sekajoukkueet

#### Alkusarja

#### Mitaliottelut
**Pronssiottelu**

**Loppuottelu**

## Lähteet
* Pesäpalloliiton artikkeliarkisto - pelit 7.7. 
* Pesäpalloliiton artikkeliarkisto - pelit 8.7. 
* Pesäpalloliiton artikkeliarkisto - pelit 9.7. 
* Pesäpalloliiton artikkeliarkisto - pronssiottelut 11.7. 
* Pesäpalloliiton artikkeliarkisto - Loppuottelut 11.7.
Gymnaestrada

**Gymnaestrada** on kansainvälinen voimistelijafestivaali, joka kokoaa joka neljäs vuosi voimistelun harrastajat eri puolilta maailmaa viikoksi yhteen voimistelemaan ja pitämään hauskaa. Se on osallistujamäärältään maailman suurin voimistelutapahtuma. Se on järjestetty vuodesta 1953 lähtien.

12.–18. heinäkuuta 2015 festivaali pidettiin Helsingissä. Gymnaestrada oli osallistujamäärältään suurin Suomessa koskaan järjestetty tapahtuma, jopa suurempi kuin Helsingin olympialaiset. Helsinki on hakenut myös vuoden 2031 voimistelutapahtuman isännyyttä.

## Festivaalit

## Lähteet
Kaukiainen

**Kaukiainen** on suomalainen sukunimi. Nimi perustuu muinaissuomalaisiin henkilönnimiin *Kauka*, *Kauki*, *Kaukia* ja *Kaukoi*, joiden merkitys lienee ollut ’etäällä asuva’, ’etäinen’. Tästä nimiryhmästä ovat lähtöisin myös muun muassa Kaukinen, Kaukanen, Kaukonen, Kaukola ja Kauko.

Digi- ja väestötietoviraston tietojen mukaan sukunimi Kaukiainen on toukokuuhun 2023 mennessä ollut käytössä 780 suomalaisella tai Suomessa vakituisesti asuneella ulkomaalaisella. Nykyisenä sukunimenä se on 308:llä.

## Tunnettuja Kaukiaisia
* Severi Kaukiainen (s. 1998), koripalloilija
* Vesa Kaukiainen, pesäpalloilija
* Yrjö Kaukiainen (s. 1940), historiantutkija, merihistorioitsija ja professori.

## Lähteet
Kaukinen

**Kaukinen** on suomalainen sukunimi. Nimi perustuu muinaissuomalaisiin henkilönnimiin *Kauka*, *Kauki*, *Kaukia* ja *Kaukoi*, joiden merkitys lienee ollut ’etäällä asuva’, ’etäinen’. Tästä nimiryhmästä ovat lähtöisin myös muun muassa Kaukiainen, Kaukanen, Kaukonen, Kaukola ja Kauko.

Väestörekisterikeskuksen tietojen mukaan sukunimi Kaukinen on huhtikuun 2018 loppuun mennessä ollut käytössä 1&nbsp;051 suomalaisella tai Suomessa vakituisesti asuneella ulkomaalaisella. Nykyisenä sukunimenä se on 413:lla.

## Tunnettuja Kaukisia
*Alma Kaukinen (*Lady Ostapeck*, 1918–2017), amerikansuomalainen valokuvaaja
*Leena Kaukinen (o.s. *Paatero*, s. 1944), käsityötieteen emeritaprofessori
*Matti Kaukinen (1925–2007), insinööri ja yritysjohtaja, teollisuusneuvos

## Lähteet
Kaukonen (sukunimi)

**Kaukonen** on suomalainen sukunimi. Nimi perustuu muinaissuomalaisiin henkilönnimiin *Kauka*, *Kauki*, *Kaukia* ja *Kaukoi*, joiden merkitys lienee ollut ’etäällä asuva’, ’etäinen’. Tästä nimiryhmästä ovat lähtöisin myös muun muassa Kaukinen, Kaukiainen, Kaukanen, Kaukola ja Kauko.

Digi- ja väestötietoviraston tietojen mukaan sukunimi Kaukonen on maaliskuuhun 2023 mennessä ollut käytössä 3&nbsp;027 suomalaisella tai Suomessa vakituisesti asuneella ulkomaalaisella. Nykyisenä sukunimenä se on 1&nbsp;327:llä.

## Tunnettuja Kaukosia
* Amy Kaukonen (1891–1984), amerikansuomalainen lääkäri ja pormestari
* Eero Kaukonen (1904–1973), korkeimman hallinto-oikeuden hallintoneuvos
* Evert Kaukonen (1900–1971), taidemaalari
* Harri-Pekka Kaukonen (s. 1963), yritysjohtaja
* Jorma Kaukonen (s. 1940), yhdysvaltalainen kitaristi, laulaja ja lauluntekijä
* Katja Kaukonen (s. 1968), kirjailija
* Lauri Kaukonen (1902–1975), kanslianeuvos ja yritysjohtaja
* Martta Kaukonen (s. 1976), toimittaja, elokuvakriitikko ja kirjailija
* Mikko Kaukonen, keittiömestari, Vuoden kokki 2019
* Miska Kaukonen (s. 1975), näyttelijä
* Pertti Kaukonen (s. 1942), suurlähettiläs ja ulkoasiainneuvos
* Peter Kaukonen (oik. *Benson Lee Kaukonen*, s. 1945), yhdysvaltalainen kitaristi
* Raimo Kaukonen (s. 1938), eversti
* Tauno Kaukonen (1929–1983), kirjailija
* Timo Kaukonen (s. 1965), Suomen Lääkäriliiton ent. puheenjohtaja
* Timo Kaukonen, saunomisen moninkertainen maailmanmestari
* Timo T. Kaukonen (1933–1996), kirjailija, yrittäjä, ravintola-alan vaikuttaja
* Toini Kaukonen (o.s. *Talas*, 1906–1982), kääntäjä
* Toini-Inkeri Kaukonen (o.s. *Niemimaa*, 1913–1994), kansatieteilijä, Väinö Kaukosen puoliso, professorin arvonimi
* Veikko Kaukonen (s. 1936), näyttelijä ja näytelmäkirjailija
* Vilppu Kaukonen (oik. *Vilppu Koskimies*, 1868–1923), opettaja ja runoilija
* Väinö Kaukonen (1911–1990), professori ja kirjallisuudentutkija
* Marjatta Stenius-Kaukonen (o.s. *Stenius*, ent. *Mattsson*, s. 1947), entinen kansanedustaja ja europarlamentaarikko

### Entisenä sukunimenä
* Reidar Särestöniemi (alk. *Kaukonen*, 1925–1981), taidemaalari

## Kuvitteellisia Kaukosia
* Väinö Linnan romaanissa *[[Tuntematon sotilas]]* konekiväärijoukkueesta kaatuu ensimmäisenä Kaukonen-niminen konekivääriampuja.

## Lähteet
Kingi (huvipuistolaite)

**Kingi** on italialaisen Moser's Ridesin vuonna 2014 valmistama 24-paikkainen vapaapudotustorni Linnanmäen huvipuistossa Helsingissä. Laitteen pyörivä gondoli nousee hitaasti ylös 75 metrin korkeuteen, pysähtyy hetkeksi ylös ja laskeutuu nopeasti alas. Alastulossa laitteen suurin nopeus on 23 metriä sekunnissa. Kingi jakaa Suomen korkeimman vapaapudotustornin tittelin PowerParkin Dragon Towerin kanssa. Kingi sijaitsee Linnanmäellä Panoraaman vieressä ja on hyvin suosittu laite.

Vuonna 2014 Kingi jäi kahdesti jumiin yläilmoihin, mutta tilanne saatiin korjattua.

Kingi eroaa toisesta Linnanmäellä sijaitsevasta korkeasta vapaapudotustornista Raketista siten, että Kingi nousee ylös hitaasti ja tekee ajonsa aikana vain yhden nousun ja laskun. Raketin gondoli ei myöskään pyöri.

## Lähteet

## Aiheesta muualla
Dragon Tower

**Dragon Tower** on vuonna 2012 avattu vapaapudotustorni Powerpark-huvipuistossa. Laitteen korkeus on 75 metriä, ja siinä on 24 paikkaa. Laitteen on valmistanut Moser's Rides. Laitteen pyörivä gondoli nousee hitaasti ylös, pysähtyy hetkeksi ja laskeutuu nopeasti alas. Alastulossa laitteen suurin nopeus on 23 metriä sekunnissa. Vaihtoehtona laitteessa on myös näköalaversio, jolloin laite nousee ja laskee hitaasti.

Dragon Tower jakaa Suomen korkeimman vapaapudotustornin tittelin Linnanmäen Kingin kanssa.

## Lähteet
Re d’Italia -luokka

**Re d’Italia -luokka** oli Italian kuninkaallisen laivaston taistelulaivaluokka, johon kuului kaksi vuosina 1861-1864 Yhdysvalloissa valmistettua alusta.

## Alukset

## Lähteet

*

### Viitteet
Agent Hugo: Hula Holiday

**Agent Hugo: Hula Holiday** on Attractive Gamesin kehittämä tasohyppelypeli, jonka NDS Denmark julkaisi vuonna  PlayStation 2:lle, Wiille ja Windowsille.

## Aiheesta muualla
*
Saint-Nolff

**Saint-Nolff** on kunta läntisessä Ranskassa Morbihanin departementissa Bretagnen alueella.  Kunnan alueella on useita kappeleita, joista tunnetuin on vuonna 1493 valmistunut kappeli, *Chapelle Sainte-Anne*.


Tiedosto:Saint-Nolff chapelle Sainte-Anne.JPG|Pyhän Annen kappeli 


## Aiheesta muualla

## Lähteet
Lintumies (Mikki Kausteen albumi)

**Lintumies** on Egotrippi-yhtyeen laulaja-pianisti Mikki Kausteen ensimmäinen sooloalbumi. Se julkaistiin 10. toukokuuta 2013 levymerkillä Columbia Records.

## Kappaleet
Kaikki kappaleet säveltänyt, sanoittanut ja sovittanut Mikki Kauste, ellei toisin mainittu.

#
#
#
#
#
#
#
#
#
#

## Arviot
* Soundi: 
* Nrgm.fi: 72/100

## Lähteet

## Aiheesta muualla
* Lintumies discogs.com -sivustolla
Muziekgebouw aan ’t IJ

**Muziekgebouw aan 't IJ** on konserttitalo Amsterdamissa, Hollannissa. Loistavan akustiikkansa johdosta sitä pidetään yhtenä maailman parhaista maailmassa. Se avattiin yleisölle vuonna 2005. Concertgebouw on maailman vierailluin klassisen musiikin konserttitalo, siellä pidetään vuosittain 350–400 konserttia, joilla on kuuntelijoita yli 800&nbsp;000.


Image:Muziekgebouw amsterdam.jpg|
Image:Interieur grote zaal Muziekgebouw aan 't IJ.jpg|
Image:Pieter wispelwey cellist and Dejan Lazic by Fai Ho 30 januari 2007.jpg|
Image:Buildings in water.jpg|


## Lähteet

## Aiheesta muualla

*Muziekgebouw aan 't IJ
Saint-Avé

**Saint-Avé** on kunta läntisessä Ranskassa Morbihanin departementissa Bretagnen alueella.  Se on seutunsa toiseksi suurin kaupunki Vannesin jälkeen. Kunnan alueella on useita kappeleita, kuten *Chapelle Saint-Michel* ja *Chapelle Saint-Avé-d’en-Bas*. Kunnan kulttuurikeskus *Dômessa* on runsaasti konsertteja.


Tiedosto:Saint-Avé_-_chapelle_Saint-Michel_(3).JPG|Chapelle Saint-Michel
Tiedosto:ND_Loc.JPG|Chapelle Saint-Avé-d’en-Bas


## Aiheesta muualla

## Lähteet
Carl Chun

**Carl Chun** (1. lokakuuta 1852 Höchst – 11. huhtikuuta 1914 Leipzig, Saksan keisarikunta) oli saksalainen meribiologi. Hän oli eläintieteen professorina kolmessa saksalaisessa yliopistossa ja johti vuosina 1898–1899 tehtyä saksalaista tutkimusmatkaa eteläisille merialueille.

## Opiskelu ja ura yliopistossa
Chun syntyi 1852 Höchstissä, ja hän opiskeli luonnontiedettä ja biologiaa Göttingenin ja Leipzigin yliopistoissa. Eläintieteen väitöskirjansa Leipzigin yliopistosta Chun sai valmiiksi 1874 ja habilitaatiotyönsä 1878.

Chun oli 1878–1883 Leipzigin yliopiston eläintieteen dosentti. Eläintieteen professorina hän oli 1883–1891 Königsbergin yliopistossa, 1891–1898 Breslaun yliopistossa ja 1898–1914 Leipzigin yliopistossa.

## ''Valdivia''-tutkimusmatka
Chun oli onnistunut saamaan Saksan hallitukselta rahoituksen tutkimusmatkaan, jossa oli tarkoituksena tutkia syvänmerenbiologiaa ja -geologiaa. Chun sai Hampurin-Amerikan linjalta käyttöönsä *Valdivia*-nimisen höyrylaivan. Chun oli matkan johtaja, ja laivan kapteenina toimi Adalbert Krech. Mukaan lähti muun muassa eläintieteilijä Ernst Vanhöffen.

*Valdivia*-retkikunta lähti Hampurista 1. elokuuta 1898. Se teki ensin tutkimuksia Atlantilla ja suuntasi sen jälkeen etelään, mistä Chun toivoi löytävänsä Jean-Baptiste Bouvet de Lozier’n 1739 löytämän Bouvet’nsaaren. Chun havaitsi saaren 25. marraskuuta ja pystyi määrittämään sen tarkan sjainnin. Bouvet’nsaarelta *Valdivia* jatkoi etelään ja sen jälkeen matkasi Kerguelenille, Île Saint-Paulille ja Amsterdamsaarelle. Retkikunta palasi Hampuriin 30. huhtikuuta 1899, ja se havaitsi muun muassa, että eteläiset merialueet ovat luultua syvempiä ja ulottuvat useissa paikoissa 3&nbsp;000 syleen, ja teki tärkeitä meteorologisia havaintoja alueella, jossa lähellä Etelämannerta vallitsevat itäiset tuulet vaihtuvat läntisiksi tuuliksi.

## Lähteet

## Aiheesta muualla
Monterblanc

**Monterblanc** on kunta läntisessä Ranskassa Morbihanin departementissa Bretagnen alueella. Kunnan alueella on 1400-luvulta peräisin oleva kappeli, *Chapelle de Mangolérian*. Siellä sijaitsee Vannes´n lentokenttä *Aéroport de Vannes*.


Tiedosto:Chapelle_calvaire_Mangolérian.JPG|Chapelle de Mangolérian


## Aiheesta muualla

## Lähteet
Elven

**Elven** on kunta läntisessä Ranskassa Morbihanin departementissa Bretagnen alueella. Kunnan tärkein nähtävyys on keskiaikainen linnoitus, *Forteresse de Largoët*. Se on osittain raunioitunut, mutta siitä on edelleen jäljellä kaksi tornia, joista toinen on pyöreä ja toinen kahdeksankulmainen.

## Aiheesta muualla

## Lähteet
Ylikuumeneminen (taloustiede)

**Ylikuumeneminen** () tarkoittaa taloustieteessä talouden liian nopeaa kasvua. Talous ylikuumenee, kun tavaroiden ja palveluiden tarjonta ei pysy enää niiden kysynnän perässä. Ylikuumeneminen liittyy talouden suhdannevaihtelussa yleensä korkeasuhdanteeseen. Ylikuumentuminen aiheuttaa raaka-aineiden kallistumista, inflaatiota ja työvoimapulaa, mikä nostaa tuotantokustannuksia ja vaikeuttaa hyödykkeiden myyntiä ulkomaille. Talouden ylikuumentuessa tuottajat saattavat nostaa tuotantoaan luoden liiallista tuotantokapasiteettia. 

Ylikuumentumisen syynä voi olla liian löysä rahapolitiikka, kuten liian alhainen korkojen taso.

Talouden ylikuumeneminen edelsi 1990-luvun lamaa sekä rahoitusmarkkinakriisiä vuonna 2008. Maailmanpankki varoitti vuonna 2013, että Kiinan ja Indonesian taloudet ovat vaarassa ylikuumentua.

## Katso myös

* Talouden hintakupla

## Lähteet
Vanhempainilta

**Vanhempainilta** on tavallisesti saman koulun samaa luokkaa käyvien oppilaiden vanhempien tapaaminen. Kuitenkin ainakin osassa kouluissa järjestetään myös vanhempainiltoja, jotka on tarkoitettu kaikille kyseistä koulua käyvien oppilaiden vanhemmille, eli koko koulun vanhempainiltoja. Vanhempainillat ovat keskustelullisia, yhteisöllisiä tilaisuuksia. Vanhempainilloissa vanhemmat tapaavat koulun opettajia ja joskus muutakin henkilökuntaa. He voivat saada tietoa koulun toiminnasta ja mahdollisuuksistaan osallistua lastensa opiskeluun ja koulunkäyntiin. Vanhempainillassa saatetaan tiedottaa esimerkiksi kotitehtävien tekemisestä ja uusista oppiaineista. Vanhempainiltojen avulla voidaan yrittää edesauttaa kodin ja koulun välistä yhteistyötä.

## Lähteet

## Aiheesta muualla
* Vanhempainliitto
*
Principe di Carignano -luokka

**Principe di Carignano -luokka** oli Italian kuninkaallisen laivaston taistelulaivaluokka, johon kuului kolme vuosina 1861-1867 valmistettua alusta.

## Alukset

## Lähteet

*

### Viitteet
Lars Anders Baer

**Lars Anders Baer** (s. 3. marraskuuta 1952) on ruotsinsaamelainen poronhoitaja ja poliitikko. Hän opiskeli juridiikkaa 1970-luvun lopussa Uppsalan yliopistossa ja avusti saamelaisasiamiestä Tomas Craméria. Hän oli ruotsinsaamelaisten nuorten yhdistyksen Sáminuorran puheenjohtaja 1970-luvulla ja Ruotsin saamelaisyhdistyksen Svenska Samernas Riksförbundin puheenjohtaja vuosina 1994–2001. Hän on johtanut myös Ruotsin saamelaispuoluetta ja ollut Ruotsin saamelaiskäräjien jäsen.

## Lähteet
Lönnrotin koulu

**Lönnrotin koulu** on noin 160 oppilaan peruskoulu Lappeenrannassa. Se sijaitsee Leirin kaupunginosassa Rakuunamäen kasarmialueen, Lappeenrannan kirkon ja Lyseon lukion välissä. Koulu on osa Lappeenrannan linnoitus- ja varuskuntakaupungin valtakunnallisesti merkittävää rakennettua kulttuuriympäristöä.

Lönnrotin koulu on Lappeenrannan vanhin edelleen käytössä oleva koulu. Se toimii vuonna 1888 kansakouluksi valmistuneessa arkkitehti Waldemar Backmanssonin suunnittelemassa rakennuksessa, joka edustaa uusrenessanssista sorvi- eli nikkarityyliä. Koulun keskisiiven juhlasalissa on kasettikatto, pilasterikoristeet ja musiikkilehteri. Rakennukseen kuului alun perin myös koristeellinen katos kadunpuoleisella julkisivulla, mutta se purettiin vuonna 1932. Vuonna 1908 pihapiiriin valmistui rakennusmestari Edvin Jaakkolan suunnittelema jugendtyylinen lisärakennus, johon tulivat koulun voimistelu- ja käsityötilat. Päärakennuksen toinen siipi tuhotui talvisodan pommituksissa vuonna 1940. Koulutyö korjatussa koulussa jatkui jo samana kesänä, mutta tuhoutunut siipi rakennettiin uudelleen vasta vuonna 2004 Seija Nuutinen-Kuikan suunnitelmin. Samassa yhteydessä koulussa tehtiin peruskorjaus.

Lönnrotin koulu on yksi Kesämäen palvelualueen kuudesta alakoulusta. Koulun oppilasalue ulottuu Leirin lisäksi Linnoituksen, Keskuksen, Pallon–Tyysterniemen, Tykin–Kiviharjun ja Kuusimäen kaupunginosiin. Alueen yläkoululaiset käyvät Kesämäenrinteen koulua Kesämäessä.

Keisari Aleksanteri III ja puolisonsa Maria Fjodorovna vierailivat Lönnrotin koulussa järjestetyssä käsityönäyttelyssä vuoden 1891 vierailunsa aikana.

## Lähteet

## Aiheesta muualla

* Lönnrotin koulu
Setun (täsmennyssivu)

**Setun** tarkoittaa seuraavia asioita:

* Setun, neuvostoliittolainen tietokone
* Setun (joki), Odintsovon piirissä (Moskovassa) sijaitseva joki.
Tukea antava psykoterapia

**Tukea antava psykoterapia** eli **supportiivinen psykoterapia** on yleisnimitys psykoterapialle, joka keskittyy asiakkaan toimintatason ylläpitämiseen tai palauttamiseen. Lähestyminen ei ole rajattu mihinkään yksittäiseen psykoterapiamuotoon. 

Yleensä terve ihminen saattaa tarvita terapeuttista apua sietämättömässä elämänkriisissä. Akuutin kriisin hoitoon voi soveltua määräaikainen, elämänkriisin yli kantava tukea antava psykoterapia. Tämän jälkeen asiakas kykenee jälleen itse hallitsemaan psyykkistä tasapainoaan. 

Psykoottinen potilas voi tarvita parhaan mahdollisen psyykkisen tasapainon ylläpitämistä. Itsemurhavaarassa olevan asiakkaan kohdalla supportiivinen psykoterapia voi auttaa tuhoavien impulssien vastustamisessa. Vaikeissa depressioissa terapeuttista tukea saatetaan tarvita vuosikausia. Hoitotapaamisten määrää voidaan useasti harventaa jossain vaiheessa akuutin vaiheen jälkeen. 

Keskeisiä supportiivisen työn aihealueita ovat arkipäivän ongelmien ratkaisut, asuminen, työ ja talouden hoito. Yhtä tärkeitä ovat ajankohtaisten perheristiriitojen selvittely ja ikätyypillisten kehitysongelmien käsittely. 

## Lähteet
Josh McRoberts

**Joshua ”Josh” Scott McRoberts** (s. 28. helmikuuta 1987 Indianapolis, Indiana) on yhdysvaltalainen koripalloilija. Hän on pelannut NBA:ssa vuodesta 2007 lähtien.

Isona laitahyökkääjänä tai sentterinä pelaavan McRobertsin varasi  37. vuorolla Portland Trail Blazers, jota hän ensimmäisenä NBA-vuonnaan edusti. Tämän jälkeen hän edusti kolme kautta Indiana Pacersia. Seuraavat kolme kautta kuluivat kolmessa eri joukkueessa.

Kesällä 2014 McRoberts teki Miami Heatin kanssa sopimuksen, joka epävirallisten tietojen mukaan oli nelivuotinen ja arvoltaan 23 miljoonaa dollaria. McRoberts voi siirtyä vapaaksi pelaajaksi tai jatkaa Miamissa omalla päätöksellään kolmannen kauden jälkeen. Vuonna 2017 hän siirtyikin Dallas Mavericksiin.

## Lähteet

* Josh McRoberts NBA Stats Basketball-Reference.com 
* Josh McRoberts Stats College Basketball at Sports-Reference.com 
* Josh McRoberts nba.com 

### Viitteet
Canon EOS 100D

**Canon EOS 100D** on Canonin digitaalinen järjestelmäkamera, joka julkaistiin 21. maaliskuuta 2013. Siinä on 18 megapikselin CMOS-kenno ja sillä voi kuvata parhaimmillaan neljä kuvaa sekunnissa. Kamera tuottaa Full HD -videokuvaa korkeintaan 30 ruutua sekunnissa. 100D:ssä on myös kolmen tuuman kosketusnäyttö ja yhdeksän pisteen laaja-alainen tarkennus.

Kamera tunnetaan Yhdysvalloissa nimellä EOS Rebel SL1 ja Japanissa nimellä EOS Kiss X7.

## Lähteet

## Aiheesta muualla
* Canonin tuotesivu
Nick Fazekas

**Nicholas ”Nick” Ryan Fazekas** (s. 17. kesäkuuta 1985 Denver, Colorado) on yhdysvaltalainen koripalloilija.

Isona laitahyökkääjänä tai sentterinä pelaavan Fazekasin varasi  34. vuorolla Dallas Mavericks, jonka lisäksi hän edusti Los Angeles Clippersiä kaudella 2007–2008. NBA-vuotensa jälkeen Fazekas pelasi Belgiassa ja Ranskassa kunnes palasi Yhdysvaltoihin D-leagueen. Vuonna 2012 hän suuntasi jälleen ulkomaille, ensin Filippiineille ja sitten Japaniin.

## Lähteet

* Nick Fazekas NBA Stats Basketball-Reference.com 
* Nick Fazekas Stats College Basketball at Sports-Reference.com 
* Nick Fazekas Europe Stats Basketball-Reference.com 

### Viitteet
Ismael Kallio

**Ismael Edvard Kallio** (oik. **Nyberg**, 7. lokakuuta 1830 Hartola – 16. lokakuuta 1886 Heinävesi) oli suomalainen näyttelijä ja laulunopettaja.

Kallio oli sepän poika, joka tuli ylioppilaaksi Borgå gymnasiumista vuonna 1855 ja opiskeli sen jälkeen teologiaa Helsingin yliopistossa. Hän kuitenkin keskeytti opintonsa ja toimi vuosina 1857–1872 laulunopettajana ala-alkeiskoulussa. Vuonna 1872 hän liittyi nykyisin Suomen Kansallisteatterina tunnettuun Suomalaiseen Teatteriin ja oli mukana myös sen ensimmäisissä esityksissä, joita järjestettiin saman vuoden lokakuussa Porissa.

Näyttelijänä Kallio oli erikoistunut alempien kansankerrosten hahmoihin. Hänen tunnettuihin rooleihinsa kuuluivat muun muassa Eenokki Aleksis Kiven näytelmässä *[[Kihlaus (näytelmä)|Kihlaus]]* sekä Sepeteus Kiven *[[Nummisuutarit|Nummisuutareissa]]*. Vuonna 1875 Kallio esitti Nummisuutarien kantaesityksessä Oulussa sen päähenkilöä Eskoa mutta ei saanut suorituksestaan kehuja. Häntä pidettiin liian vanhana rooliin, eikä ohjaaja Kaarlo Bergbomin mukaankaan sopinut siihen.

Kallio esiintyi Suomalaisessa Teatterissa kevääseen 1886 saakka ja vetaytyi sen jälkeen hankkimalleen maatilalle Heinävedelle. Lokakuussa hänet löydettiin vuoteestaan ampumahaavaan menehtyneenä. Todennäköinen kuolinsyy oli itsemurha, mutta tutkimuksissa ei suljettu pois vanhingonlaukauksen mahdollisuuttakaan. Syytä mahdolliselle itsemurhalle ei tiedetä.

## Lähteet

## Aiheesta muualla
*Ismael Kallio Päijät-Häme-wiki.
Marcus Nyman

**Marcus Victor Jan Nyman** (s. 14. elokuuta 1990 Tullinge) on ruotsalainen judon Euroopan-mestari ja MM-mitalisti.

Nyman voitti Euroopan-mestaruuden 90&nbsp;kg:n sarjassa Wienissä 2010 kukistettuaan loppuottelussa georgialaisen Varlam Lipartelianin. Hän sai samassa painoluokassa EM-pronssia Istanbulissa 2011 ja Kazanissa 2016. Lontoon olympialaisissa 2012 hän karsiutui ensimmäisen ottelun jälkeen. Rio de Janeiron olympialaisissa 2016 hän sijoittui viidenneksi. Hän oli viides myös Tokion MM-kilpailuissa 2019. Hän saavutti MM-pronssia 90&nbsp;kg:n sarjassa Budapestissa 2021 ja Dohassa 2023.

Nyman voitti 90&nbsp;kg:n sarjassa alle 20-vuotiaiden Euroopan-mestaruuden 2009 ja sai saman ikäluokan MM-pronssia 2008.

Nyman on saavuttanut Masters-, Grand Slam- ja Grand Prix -kilpailuissa kahdeksan turnausvoittoa, kaksi kakkossijaa ja neljä kolmossijaa. Maailmancupeissa ja Continental Open -kilpailuissa hän on ollut kerran toinen ja kerran kolmas. Hän on voittanut aikuisten sarjassa kolme Ruotsin-mestaruutta.

## Lähteet
Jokisieppo

**Jokisieppo** (*Monachella muelleriana*) on pensassieppojen heimoon kuuluva varpuslintu.

## Levinneisyys
Jokisieppoa tavataan Indonesiassa ja Papua-Uudessa-Guineassa. Lajin kanta on vakaa, ja se on luokiteltu elinvoimaiseksi.

## Lähteet
Ilmastonmuutos: Riskiarvio

**Ilmastonmuutos: Riskiarvio** on usean kymmenen tutkijan julkaisema raportti, jossa ilmastonmuutosta käsitellään riskianalyysin ja turvallisuuspolitiikan näkökulmista. Raportti julkaistiin 13. heinäkuuta 2015. Sen kirjoittamista ovat isännöineet muun muassa Cambridgen ja Harvardin yliopistot. Raporttia ovat rahoittaneet Britannian ulkoministeriö, joka on yksi sen päärahoittajista, mutta myös Intian, Kiinan ja Yhdysvaltojen valtiot. Raportti tehtiin, koska hallitusten haluttiin tiukentavan huomattavasti toimintaansa ilmastonmuutoksen suhteen. Raportti ei käsittele ilmastonmuutoksen hillitsemistä vaan siinä lasketaan riskejä tapahtumiin, joita ilmastonmuutoksesta voi seurata. Turvallisuus- ja terveyspolitiikassa on tapana arvioida eri skenaarioita ja varautua niihin. *Ilmastonmuutos: Riskiarvio* -raportti pyrkii soveltamaan tätä menetelmää ilmastonmuutoksen aiheuttamiin riskeihin. Raportti suosittelee, että ilmastontutkijoiden lisäksi energia-asiantuntijoiden, politiikantutkijoiden ja sotilaiden tulisi osallistua ilmastonmuutoksen aiheuttamien riskiarvioiden laadintaan. *Ilmastonmuutos: Riskiarvio* -raporttia oli laatimassa muun muassa Britannian ja Yhdysvaltojen sotilasasiantuntijoita.

*Ilmastonmuutos: Riskiarvio* -raportissa mainitaan useita skenaarioita, jotka eivät välttämättä toteudu, mutta niihin olisi raportin mukaan järkevää varautua. Raportin mukaan ilmastonmuutos voi pahimmillaan johtaa sotiin, valtioiden romahtamisiin, pakolaismäärien kasvuun, merenpinnan nousuun, vesi- ja ruokapulaan, järvien katoamiseen, kaupunkien tulvimiseen ja alkuperäiskansojen tuhoutumiseen. Lisäksi on muun muassa riski, että Pohjois-Intian ja Koillis-Kiinan korkeimmat lämpötilat nousevat sietämättömiksi, jos maapallon keskilämpötila nousee viisi astetta. Riski realisoituu lähes varmasti, jos keskilämpötila nousee vielä tätä enemmän. Alueilla asuu satoja miljoonia ihmisiä. Raportin kirjoittamiseen osallistuneen suomalaisen maantieteentutkija Tero Mustosen mukaan osa raportissa mainituista riskeistä voi tapahtua piankin. Hänen mukaansa lämpöaaltojen aiheuttama muuttoliike on suuri riski. Kun kuumien ja kuivien alueiden elämisen ehdot huonontuvat, heikot valtiorakenteet ovat koetuksella, epävakaus kasvaa ja sotien sekä pakolaiskriisien riski kasvaa.

## Lähteet
Marcin Krukowski

**Marcin Krukowski** (s. 14. kesäkuuta 1992) on puolalainen keihäänheittäjä. Krukowski edustaa AS Warszawianka Warszawaa ja hänen valmentajanaan toimii hänen isänsä, itsekin keihäänheitossa kilpaillut Michał Krukowski.

Krukowski saavutti vuonna 2011 hopeaa alle 20-vuotiaiden EM-kilpailuista Tallinnasta. Hän oli mukana vuoden 2013 MM-kilpailuissa Moskovassa, jossa hän jäi alkukarsintaan. Myös vuoden 2015 MM-kilpailuissa Pekingissä Krukowski jäi karsintaan tuloksella 78,91. Amsterdamin EM-kilpailuissa 2016 hän sijoittui kuudenneksi tuloksella 79,49. Hän karsiutui loppukilpailusta saman vuoden Rio de Janeiron olympialaisissa.

Krukowski sijoittui Lontoon MM-kilpailuissa 2017 yhdeksänneksi. Berliinin EM-kilpailuissa 2018 hän oli neljäs tuloksella 84,55. Dohan MM-kilpailuissa 2019 hän sijoittui seitsemänneksi tuloksella 80,56. Vuodelle 2021 siirretyissä Tokion olympialaisissa hän karsiutui loppukilpailusta. Hän sijoittui yhdeksänneksi Rooman EM-kilpailuissa 2024. Hän karsiutui loppukilpailusta Pariisin olympialaisissa 2024 ja Tokion MM-kilpailuissa 2025.

Krukowskin ennätys on kesäkuussa 2021 Turussa heitetty 89,55, joka on samalla Puolan ennätys.

## Henkilökohtaiset ennätykset
* keihäänheitto: 89,55 (Turku 2021)

## Lähteet
Elmo Savola

**Elmo Savola** (s. 10. maaliskuuta 1995 Lappajärvi) on suomalainen yleisurheilun moniottelija. Savola edustaa Vasa Idrottssällskapia ja hänen valmentajanaan toimii Raine Savola. Vuoteen 2021 asti hän edusti Lappajärven Veikkoja.

Savola voitti Pohjoismaiden mestaruuden vuonna 2014 alle 20-vuotiaissa ja seuraavana vuonna alle 23-vuotiaissa. Vuonna 2014 hän oli mukana myös alle 20-vuotiaiden MM-kilpailuissa Eugenessä, jossa hän sijoittui sijalle 17. Savola sijoittui seitsemänneksi vuoden 2015 alle 23-vuotiaiden EM-kilpailuissa Tallinnassa tehden oman ennätyksensä kahdeksassa lajissa sekä kokonaispisteissä. 

Vuoden 2017 alle 23-vuotiaiden EM-kilpailuissa Bydgoszczissa Savola sijoittui pronssille ennätyspisteillään 7956. Berliinin EM-kilpailuissa 2018 hän sijoittui 15:nneksi.

Savola voitti kultaa vuoden 2015 Kalevan kisoissa Porissa pistein 7616 ja Lappeenrannassa 2019 pistein 7666. Kalevan kisoissa 2016 Oulussa hän saavutti hopeaa pistein 7704. Hän sai sisäratojen SM-kilpailuissa 2016 pronssia 60 metrin aitajuoksussa. Seitsenottelun Suomen-mestaruuden hän voitti 2018 ja 2019.

Elmo Savolan veli on kymmenottelija Tarmo Savola.
## Henkilökohtaiset ulkorataennätykset
* 100 metriä: 10,83 s (Götzis 2016)
* 400 metriä: 48,84 s (Kuortane 2017)
* 1 500 metriä: 4.39,50 s (Bydgoszcz 2017)
* 110 metrin aidat: 14,21 s (Bydgoszcz 2017)
* korkeushyppy: 199 cm (Pori 2015) (hallissa 202 cm Kuortane 2016)
* seiväshyppy: 480 cm (Berliini 2018)
* pituushyppy: 729 cm (Bydgoszcz 2017)
* kuulantyöntö: 14,54 m (Vaasa 2022)
* kiekonheitto: 45,17 (Vaasa 2022)
* keihäänheitto: 66,10 m (Somero 2018)
* kymmenottelu: 7956 p (Bydgoszcz 2017)

## Lähteet
Yassine Bounou

**Yassine Bounou** eli **Bono** (s. 5. huhtikuuta 1991 Montreal, Kanada) on marokkolainen jalkapalloilija. Hän edustaa Saudi-Arabian Valioliigassa pelaavaa Al-Hilalia. Bono on pelipaikaltaan maalivahti. Hänellä on myös Kanadan kansalaisuus.

## Seurajoukkueura
Bono on marokkolaisen Wydad Casablancan kasvatti. Kesällä 2012 hän siirtyi Atlético Madridin reservijoukkueeseen yksivuotisella sopimuksella. Seuraavana kesänä hän solmi seuran kanssa nelivuotisen jatkosopimuksen ja kilpaili pelipaikasta edustusjoukkueessa. Kauden 2014–2015 Bono pelasi lainasopimuksella sarjaporrasta alempana Real Zaragozassa. Kesällä 2015 lainasopimusta Zaragozaan päätettiin jatkaa yhdellä vuodella Bonon harjoiteltua ensin jonkin aikaa Atléticon edustusjoukkueen kanssa. 

Heinäkuussa 2016 Bono liittyi toiseksi korkeimmalla sarjatasolla pelaavaan Gironaan kaksivuotisella sopimuksella. Hän siirtyi Sevillaan syksyllä 2019 vuoden mittaisella lainasopimuksella ja oli mukana voittamassa seuran kuudetta Eurooppa-liigan mestaruutta. Lainan päätyttyä hän solmi seuran kanssa nelivuotisen sopimuksen. Maaliskuussa 2021 hän teki 1–1-tasoitusmaalin liigaottelussa Real Valladolidia vastaan.

Elokuussa 2023 Bono siirtyi saudiarabialaisseura Al-Hilaliin. Kaudella 2023–2024 hän pelasi 31 pääsarjaottelua ja voitti Saudi-Arabian Valioliigan, Saudi-Arabian cupin sekä Saudi-Arabian supercupin. AFC Champions Leaguessa hän pelasi viisi ottelua. Kaudella 2024–2025 hän pelasi 31 Saudi-Arabian Valioliigan ottelua sekä 10 AFC Champions Leaguen ottelua. Hän oli elokuussa 2024 voittamassa jälleen Saudi-Arabian supercupia.

## Maajoukkueura
Bono on teki debyyttinsä Marokon A-maajoukkueessa elokuussa 2013 Burkina Fasoa vastaan pelatussa ystävyysottelussa. Hän oli Afrikan-mestaruuskilpailuissa varamaalivahti vuonna 2017 sekä ykkösmaalivahti vuosina 2019 ja 2022. MM-kilpailuissa 2018 hän oli varamaalivahtina. MM-kilpailuissa 2022 hän pelasi alkulohkossa Kroatiaa ja Kanadaa vastaan. Toisessa alkulohko-ottelussa Belgiaa vastaan hän oli vielä muiden avauskokoonpanon pelaajien kanssa kentällä kansallislaulujen aikana mutta totesi edellisessä ottelussa tapahtuneen loukkantumisen vaivaavan vielä sen verran, että hän katsoi aiheelliseksi jäädä ottelusta pois. Neljännesvälieräottelun rangaistuspotkukilpailussa Espanjaa vastaan Bono torjui kaksi rangaistuspotkua, mikä ratkaisi voiton Marokolle. Yksi Espanjan rangaistuspotku osui tolppaan. Puolivälieräottelussa Portugalia vastaan Bono ei päästänyt maaliakaan, ja Marokko selviytyi kaikkien aikojen ensimmäisenä afrikkalaismaana MM-kilpailujen välieriin. Bono pelasi myös tappiolliset välierä- ja pronssiottelun.

## Lähteet
Oskar Michelsen

**Oskar Alexander Michelsen** (s. 24. toukokuuta 1995 Helsinki) on suomalainen kilpauransa päättänyt koripalloilija, pelipaikaltaan pieni laitahyökkääjä.

## Ura
### Seurajoukkueet ja yliopisto

Michelsen on Pussihukkien kasvatti. Hän pelasi vuosina 2012−2014 miesten I-divisioonassa Mäkelänrinteen urheilulukion erikoisjoukkue HBA-Märskyssä. Kaudella 2013–2014 hänet valittiin miesten I-divisioona B:n vuoden pelaajaksi.

Vuonna 2012 Michelsen valittiin Basketball Without Borders -leirille.

Toukokuussa 2014 Michelsen siirtyi yhdysvaltalaisen Davidson Collegen NCAA-joukkueeseen. Ensimmäisessä yliopisto-ottelussaan hän onnistui kuudesti kolmen pisteen heitossa ja teki yhteensä 18 pistettä.

Michelsen lopetti koripalloilijan uransa kesällä 2018 terveysongelmien vuoksi.

### Maajoukkue

Michelsen pelasi kymmeniä Suomen B- ja A-nuorten maaotteluita ja alle 20-vuotiaiden maajoukkueessa. Heinäkuussa 2015 hänet nimettiin ensimmäisen kerran miesten maajoukkueen harjoitusrinkiin.

## Pelityyli ja ominaisuudet

Michelseniä pidettiin erittäin lahjakkaana pelaajana. Hän oli huipputason kolmospaikan pelaajaksi tarpeeksi pitkä ja erinomainen kolmen pisteen heittojen heittäjä.

Koripallotoimittaja ja -valmentaja Harri Mannosen mukaan Michelsen oli kolmen pisteen heittokykynsä lisäksi hyvä juoksemaan kenttää, kolmospaikalle jopa isokokoinen, ja hän "pelasi kollektiivisesti". Michelsenin heikkoutena Mannonen piti pallollisen pelaajan puolustamista, koska Michelsenin sivuttaisliike ei Mannosen mukaan riitänyt tuolloin puolustamaan parhaita kolmospaikan pelaajia.

## Yksityiselämä

Michelsenin perheeseen kuuluvat isä Kalle, äiti Kirsi sekä veljet Alvar ja Otto.

## Lähteet
* Oskar Michelsen Suomen Koripalloliitto
* Maajoukkuetilastot Suomen Koripalloliitto
* Oskar Michelsen basketball profile eurobasket.com 
* Mannonen, Harri: *Michelsenistä tulee Susi*. Urheilusanomat 11/2015, s. 82.

### Viitteet
Patrovo

**Patrovo** (), epäviralliselta nimeltään  **Foimoguba** (Фоймогуба, suomeksi myös *Hoimolahti*), on kylä Karjalan tasavallan Karhumäen piirin Suurlahden kunnassa. Se sijaitsee Putkozero-järven etelärannalla 26 kilometriä Suurlahdesta pohjoiseen. Kylässä on 68 asukasta (vuonna 2015).

Sungun pogostaan kuuluneet Foimoguban (”na Hoimove gube”) kylät esiintyvät ensimmäisen kerran vuoden 1496 verokirjassa. Foimoguban kappelikirkko mainitaan vuonna 1647. Novgorodilainen kauppias Semjon Gavrilov perusti vuonna 1670 Foimoguban Spirovkan kylään kuparisulaton, joka jouduttiin sulkemaan jo vuonna 1674 raaka-aineen ehtymisen takia. Myöhemmin sulatto siirtyi tanskalaiselle Heinrich Butenant von Rosenbuschille, joka rakensi Foimogubaan suo- ja järvimalmia käyttäneen rautatehtaan. Sen toiminta päättyi 1700-luvun alussa.

1900-luvun alussa lähiseudun kylät muodostivat Tolvojan volostiin kuuluneen Foimoguban kyläkunnan. Vuonna 1905 siihen kuului 36 kylää, joissa oli 2&nbsp;200 asukasta. Foimoguban pogosta oli tuolloin jaettu Patrovon ja Kjarzinon kyliksi. Neuvostoaikana perustettiin Äänisentauksen piiriin kuulunut Foimoguban kyläneuvosto, jonka keskuspaikka oli Patrovossa. Vuonna 1933 kyläneuvoston 21 asutuksessa oli 1&nbsp;000 asukasta, jotka yhtä karjalaista lukuun ottamatta olivat kaikki venäläisiä. Myöhemmin kylät liitettiin Suurnivan kyläneuvostoon.

Nykyään seudulla on etupäässä kesäasutusta. Muutamia työpaikkoja tarjoavat Tolvojan maatalousyritys, kalanviljelylaitos, Karhumäen meijeri sekä julkiset palvelut. Patrovossa toimii kirjasto taidegallerioineen ja kaksi kauppaa. Kylässä on myös pieni kotiseutumuseo.

## Lähteet
* 

### Viitteet
Kullervo (Kiven näytelmä)

**Kullervo** on Aleksis Kiven vuonna 1859 kirjoittama näytelmä, jonka hän alun perin laati runomuotoisena. Vuotta myöhemmin se voitti Suomalaisen Kirjallisuuden Seuran järjestämän kirjoituskilpailun parhaasta suomenkielisestä näytelmästä. Vuonna 1864 *Kullervo* julkaistiin Kiven uudelleen muokkaamana, mutta kantaesityksensä se sai Suomalaisessa Teatterissa vasta huhtikuussa 1882.

## Yleistä
*Kullervo* on viisinäytöksinen tragedia, joka perustuu *[[Kalevala]]sta* lainattuun Kullervon tarinaan. Se on ensimmäinen Kiven kirjoittama näytelmä, ja sitä on kutsuttu ”ensimmäiseksi suomenkieliseksi murhenäytelmäksi”. Tapahtumien liikkeellepanevana voimana on näytelmän nimihenkilön kokema sosiaalinen häpeä, kun hänet veljesriitojen vuoksi myydään orjaksi. Katkeroitunut nuorukainen kylvää ympärilleen kostoa ja vihaa muun muassa surmaamalla emäntänsä ja viettelemällä sisarensa. Lopuksi hän tekee itsemurhan.

## Taustaa
Aiheen valintaan Aleksis Kivi sai vaikutteita yliopisto-opettajanaan toimineelta Fredrik Cygnaeukselta, joka oli vuonna 1853 julkaissut tutkielman *Det tragiska elementet i Kalevala* ja käsitteli aihetta myös luennoillaan. Cygnaeus piti Kullervo-jaksoa Kalevalan olennaisimpana osana. Kivi otti teokselleen mallia muun muassa antiikin aikakauden tragedioista ja Shakespearen *[[Hamlet]]ista*. Hänen Kullervo-hahmonsa on nähty myös kannanottona fennomanian ideologiaan: Kivi ei hyväksynyt itselleen sovitettua roolia suomalaisen puolueen äänitorvena.

SKS:n järjestämän kirjoituskilpailun rahoittajana oli suomenvenäläinen fennomaani Nikolai Kiseleff. Palkinnoksi Kivi sai 150 hopearuplaa, joka nykyrahassa vastaa noin 2&nbsp;400 euroa. Hän osallistui kilpailuun vielä alkuperäisellä nimellään Alexis Stenvall, mutta suomensi sen pian voittonsa jälkeen. Kiven palkitsemiseen vaikutti olennaisesti Fredrik Cygnaeuksen myönteinen kannanotto hänen puolestaan. 

*Kullervon* alkuperäinen runomuotoinen käsikirjoitus on kadonnut, mutta myöhemmin Kivi kirjoitti näytelmästä uuden suorasanaisen version, jonka SKS päätti julkaista kokoelmassa *[[Näytelmistö III]]* vuonna 1864. SKS:n Tutkijakunta piti muokattua versiota huomattavasti parempana kuin alkuperäistä ja tohtori Oscar Toppelius vertasi Kiveä jopa Shakespeareen, koska molemmat sijoittivat murhenäytelmiinsä myös koomisia piirteitä.

## Myöhempi vaikutus
Kiven Kullervo on myöhemmin toiminut innoittajana myös useille muille Kalevala-aiheisille tulkinnoille. Esimerkiksi Armas Launiksen vuonna 1917 kantaesityksensä saanut *[[Kullervo (Launis)|Kullervo]]*-ooppera perustuu pitkälti Kiven näytelmään. Aulis Sallinen puolestaan sai ajatuksen omaan *[[Kullervo (Sallinen)|Kullervo]]*-oopperaansa nähtyään vuonna 1981 KOM-teatterissa Kalle Holmbergin ohjaaman version Kiven Kullervosta.

## Lähteet

## Kirjallisuutta
* 
* '' Kullervo – digitaalinen kriittinen editio''. Toim. Jyrki Nummi (päätoimittaja), Sakari Katajamäki, Ossi Kokko, Petri Lauerma, Juhani Niemi ja Kirsi-Maria Nummila. Suomalaisen Kirjallisuuden Seuran toimituksia 1477. Helsinki: SKS 2021.
Höh Nuur

**Höh Nuur** on järvi Bajanhongorissa, Gobissa. Se on Mongolian  matalin kohta, korkeudeltaan 560 metriä merenpinnasta.

## Lähteet
Pegasus (huvipuistolaite)

**Pegasus**, tuttavallisemmin ”Pege”, on huvipuistolaite Power Park -huvipuistossa. Laite pyörii akselinsa ympäri 12 kertaa minuutissa. Kapasiteetti on 30 henkilöä. Laitteen pituusraja on 140–195 senttimetriä.

Pegasuksen valmistaja on Technical Park, ja se tuli Powerland-huvipuistoon vuonna 2008. 
## Lähteet
Eliza Taylor

**Eliza Taylor** (s. 24. lokakuuta 1989 Melbourne) on australialainen näyttelijä. Hänet tunnetaan parhaiten rooleistaan Janae Timminsinä *[[Neighbours]]*-sarjassa ja Clarke Griffininä *[[Eloonjääneet]]*-sarjassa.

## Ura
Taylorin ensimmäinen televisiorooli oli australialaisessa lastenohjelmassa *[[Pirate Islands]]* vuonna 2003. Samana vuonna hän oli vakionäyttelijänä *[[The Sleepover Club]]* -sarjassa. Läpimurtonsa Taylor teki saatuaan Janae Timminsin roolin *Neighbours*-saippuasarjassa. Vuonna 2007 hän muutti Britanniaan, missä hän vieraili useissa televisiosarjoissa ja näytelmissä ennen muuttoa Los Angelesiin. Vuonna 2013 hänet valittiin näyttelemään pääroolia The CW:n scifi-henkisessä *Eloonjääneet*-sarjassa.

## Yksityiselämä
Taylor ilmoitti Twitterissä 7. kesäkuuta 2019 menneensä naimisiin Bob Morleyn kanssa, joka näytteli myös pääroolia *Eloonjääneet* -sarjassa. Taylor ja Morley oli alun perin asetettu ohjaamaan jaksoja sarjan seitsemännelle ja viimeiselle kaudelle. Taylor ei kuitenkaan pystynyt ohjaamaan jaksoaan keskenmenon vuoksi. Helmikuussa 2022 Taylor ja Morley ilmoittivat Instagramin kautta odottavansa ensimmäistä yhteistä lastaan. He ilmoittivat lapsensa, pojan, syntymästä 19. maaliskuuta 2022.

## Filmografia
### Elokuvat

### Televisiosarjat

### Teatterit

## Lähteet

## Aiheesta muualla

* 
*
Junker (vuoristorata)

**Junker** on vuoristorata Powerparkissa Kauhavalla. Sen on valmistanut Gerstlauer. Laitteen erikoisuus on nopea kiihtyvyys; Junker kiihtyy nollasta sataan vain 1,9 sekunnissa (vertailun vuoksi F1-auto tarvitsee siihen reilut 2 sekuntia). Rata on 860 metriä pitkä ja parhaimmillaan kyydissä olevat tuntevat 4,5 G:n voimat. Laitteen huippunopeus on 104&nbsp;km/h.

## Lähteet
Mehiläisten salaisuudet

**Mehiläisten salaisuudet** () on vuonna 2008 ensi-iltansa saanut draamaelokuva, joka perustuu Sue Monk Kiddin samannimiseen romaaniin. Elokuvan ohjasi Gina Prince-Bythewood, ja sen tuottajina toimivat Will Smith ja Jada Pinkett Smith. *Mehiläisten salaisuudet* tunnetaan erityisesti kriitikoiden ylistämästä Queen Latifahin roolisuorituksesta, mutta itse elokuva ei menestynyt arvosteluissa yhtä hyvin. Sen yleisömenestys oli kohtalainen.

## Juoni
Elokuva sijoittuu 1960-luvun rasismin ajoille. 14-vuotiaalla Lily Owensilla on ollut kurja lapsuus. Hänen ollessaan nelivuotias hänen äitinsä kuoli traagisesti. Siitä lähtien Lily on etsinyt yhteyttä äitiinsä isänsä ankaran kasvatuksen varjossa. Kun Lilylle rakas kotiapulainen Rosaleen joutuu vaikeuksiin rotuerottelun leimaamassa kaupungissa, Lily päättää paeta hänen kanssaan ja selvittää samalla äitinsä kuolemaan liittyvän salaisuuden. Matkallaan Lily ja Rosaleen päätyvät mehiläisfarmia pitävien afroamerikkalaisten Boatwrightin sisarusten huomaan, jossa elämä saa uuden käänteen.

## Näyttelijät

## Aiheesta muualla
*
Luettelo tenniksen miesten kaksinpelin grand slam -voittajista

Tämä on **luettelo tenniksen miesten kaksinpelin Grand Slam -voittajista**.

## Lähteet
* History: Grand Slam Titles CBS Sports.
Yhdystie 2401

'''Yhdystie''' **2401**  kulkee Salon keskustasta Inkereelle. Ensimmäisenä se sivuuttaa Moision, Enolan ja Palometsän kaupunginosat, sitten se kulkee läpi Kailin ja sivuuttaa Hähkänän ja Inkereen.

Reitti kulki aikaisemmin Perttelin ja Salon kunnissa. Kuntaliitosten jälkeen tie on kokonaan Salon kaupungin alueella.

Tie on puistotietä Salon keskustassa. Tällöin tie on nimellä Salonkatu. Puistotien jälkeen on lyhyt nelikaistatie osuus. Nimi on tällöin Inkereentie. Koko loppumatkan tie on kaksikaistaistaista, jolloin sen nimi jatkuu Inkereentienä.

## Reitti

* Salo
** Hermanni (yhdystie 42001)
** Palometsä (kantatie 52, seututie 110)
** Inkere (yhdystie 2402)
Leonardo Morosini

**Leonardo Morosini** (s. 13. lokakuuta 1995 Ponte San Pietro) on italialainen jalkapalloilija, joka edustaa Serie A -seura Brescia Calciota. Oikeajalkainen Morosini on pelipaikaltaan hyökkäävä keskikenttäpelaaja.

## Ura
### Seurajoukkueura
Morosini on Brescia Calcion kasvatti. Hän debytoi seuran edustusjoukkueessa Serie B:ssä kaudella 2013–2014, jolloin hän pelasi viisi ottelua ja teki yhden maalin. Kaudella 2014–2015 Morosini sai peliaikaa jo 23 ottelussa ja teki jälleen yhden maalin.

Kevätkauden 2017 Morosini edusti Serie A:ssa Genoaa ja kauden 2017–2018 lainalla Serie B:ssä Avellinoa kunnes palasi Bresciaan.

### Maajoukkueura
Morosini kuului Italian joukkueeseen vuoden 2015 kesäuniversiadeissa Gwangjussa saavuttaen kultaa. Hän oli kolmella maalillaan Italian paras maalintekijä turnauksessa. Yksi maaleista syntyi finaalissa Etelä-Koreaa vastaan.

## Muuta
Morosini opiskelee Comon yliopistossa kielitiedettä ja kirjallisuutta. Tätä kautta hän sai mahdollisuuden pelata yliopisto-opiskelijoille tarkoitetuissa universiadeissa.

## Lähteet
Beethoven’s Treasure Tail

** Beethoven’s Treasure Tail ** on vuonna 2014 julkaistu yhdysvaltalainen elokuva. Elokuva on *Beethoven*-elokuvasarjan kahdeksas ja viimeinen osa.
Becky Hammon

**Rebecca Lynn ”Becky” Hammon** (, s. 11. maaliskuuta 1977 Rapid City, Etelä-Dakota) on yhdysvaltalainen koripallovalmentaja ja kilpauransa päättänyt koripalloilija, jolla on myös Venäjän kansalaisuus.

Huomattavan pelaajauran muun muassa WNBA:ssa tehnyt Hammon turhautui, kun häntä ei toistuvasti valittu Yhdysvaltain maajoukkueeseen, hankki Venäjän kansalaisuuden ja voitti sen joukkueessa olympiapronssia Pekingissä 2008. Hän edusti Venäjää myös Lontoossa neljä vuotta myöhemmin maan sijoittuessa neljänneksi.

Päätettyään pelaajauransa Hammon päätyi NBA-joukkue San Antonio Spursin apuvalmentajaksi ollen ensimmäinen yleisesti tunnustettu naispuolinen NBA-apuvalmentaja. Heinäkuussa 2015 hänestä tuli ensimmäinen nainen n päävalmentajana. Spurs voitti kesäliigan Hammonin alaisuudessa, ja tästä tuli ensimmäinen saavutukseen yltänyt nainen.

## Lähteet
* Becky Hammon Bio, Stats and Results  Olympics at Sports-Reference.com 

### Viitteet

## Aiheesta muualla
* Hammonin viralliset kotisivut
Kamarineidon päiväkirja

**Kamarineidon päiväkirja** (*Le journal d'une femme de chambre*) on Luis Buñuelin ohjaama elokuva vuodelta 1964. Elokuvan pääosissa näyttelevät Jeanne Moreau, Georges Géret ja Michel Piccoli.

Elokuva perustuu Octave Mirbeaun romaaniin *Le journal d'une femme de chambre*, josta Jean Renoir oli ohjannut Hollywoodissa vuonna 1946 elokuvan *[[Kotiapulaisen päiväkirja]]* ja Benoît Jacquot vuonna 2015 elokuvan *[[Journal d'une femme de chambre (vuoden 2015 elokuva)|Journal d'une femme de chambre]]*.

*[[The New York Times]]in* kriitikot valitsivat *Kamarineidon päiväkirjan* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Näyttelijät

## Lähteet

## Aiheesta muualla
*Ciné-ressources (Cinémathèque française)